บลจ.ทหารไทยเฮโกลบอลบอนด์ทะลุ1.15หมื่นล.
บลจ.ทหารไทย ปลื้มกองทุนโกลบอล บอนด์ ทะลุ 1.15 หมื่นล้านบาท อานิสงส์อัดโปรโมชั่นเปี่ยม 10 หนุนโต&nbsp; พร้อมสานต่อโปรโมชั่นรอบ 2 ดีเดย์ 13มิ.ย. &#8211; 14ก.ค. นี้
13 มิ.ย. 2554

บลจ.ทหารไทย ปลื้มกองทุนโกลบอล บอนด์ ทะลุ 1.15 หมื่นล้านบาท อานิสงส์อัดโปรโมชั่นเปี่ยม 10 หนุนโต  พร้อมสานต่อโปรโมชั่นรอบ 2 ดีเดย์ 13มิ.ย. – 14ก.ค. นี้
นายสมจินต์ ศรไพศาล กรรมการผู้จัดการ บริษัทหลักทรัพย์จัดการกองทุน (บลจ.) ทหารไทย เปิดเผยว่า  ปัจจุบันกองทุน TMB Global Bond Fund  ซึ่งลงทุนในตราสารหนี้ต่างประเทศทั่วโลกผ่านกองทุน Templeton Global Bond Fund  ซึ่งสามารถไถ่ถอนได้ทุกวันนั้นมีขนาดสินทรัพย์ใหญ่ที่สุดในประเทศไทย มีมูลค่า 11,595.33 ล้านบาท ณ วันที่ 10 มิ.ย.2554 
"ตั้งแต่บริษัทออกโปรโมชั่น เปี่ยม 10 ระหว่างวันที่ 10พ.ค.-10มิ.ย.54 ฉลองการเพิ่มทุน 10,000 ล้านบาท และการสร้างผลตอบแทนได้ถึง 10% ภายใน 10 เดือน เมื่อลงทุนทุกๆ 1 แสนบาท รับพิเศษเงินลงทุนในกองทุนเปิดทหารไทยธนบดี 100 บาท ทำให้มูลค่าสินทรัพย์สุทธิของกองทุนในช่วง 1 เดือนของโปรโมชั่นเพิ่มขึ้น 2,300 ล้านบาท"นายสมจินต์ กล่าว
อย่างไรก็ตามในโอกาสที่กองทุนจะครบรอบ 1 ปี บริษัทจึงออกโปรโมชั่น “เปี่ยม 10รอบ 2” โดยผู้ลงทุนในกองทุนดังกล่าวระหว่างวันที่ 13มิ.ย.-14ก.ค.2554 ทุกๆ  การลงทุนสุทธิในกองทุนจำนวน 1 แสนบาท รับพิเศษเงินลงทุนในกองทุนเปิดทหารไทยธนบดี 100 บาท โดยเชื่อว่ากองทุนจะสามารถเติบโตในอนาคตอันใกล้  โดยเฉพาะจากเม็ดเงินจากกองทุนพันธบัตรเกาหลีใต้ในระบบการเงินไทยที่จะครบกำหนดในปีนี้กว่า 1 แสนล้านบาท